เป็นหวัดมา 3 เดือนเสียงอู้อี้ตลอดเวลาไปหา มา2 ที่แจ้งว่าเป็นหวัดแพ้อากาศ แต่เมื่อวานได้ไปตรวจอีกโรงพยาบาลให้เอกซเรย์แล้วบอกว่าเป็นไซนัส เลยปรึกษาว่ามีโอกาสเป็นมะเร็งโพรงจมูกหรือไม่ครับ
สวัสดีค่ะไซนัสอักเสบ (Sinusitis)เป็นภาวะที่เยื่อบุบริเวณโพรงอากาศข้างจมูกเกิดการอักเสบบวมจากการติดเชื้อ ทำให้คัดจมูก มีน้ำมูกข้น ปวดบริเวณจมูก ตา โหนกแก้ม หน้าผาก ฟัน ไอ ลมหายใจมีกลิ่นเหม็นภาวะแทรกซ้อนเช่น เกิดภาวะประสาทรับกลิ่นแย่ลง หรือสูญเสียประสาทรับกลิ่น การติดเชื้อซ้ำซ้อนจนเกิดเป็นไซนัสอักเสบเรื้อรัง ต่อมน้ำลายอุดตัน หรือทำให้เกิดการติดเชื้อที่อวัยวะข้างเคียงเช่น การอักเสบที่ดวงตา เส้นเลือดอักเสบ เซลล์เนื้อเยื่ออักเสบ เยื่อหุ้มสมองอักเสบ การอักเสบของกระดูกและไขกระดูก เป็นต้น แต่ไม่ได้เพิ่มโอกาสเป็นมะเร็งโพรงจมูกแนะนำรักษากับแพทย์ด้วยการให้ยาฆ่าเชื้อและติดตามอาการดูว่าโรคหายขาดแล้วค่ะอ่านเพิ่มเติม